**Үтүө дьоро күнүнэн күндү «Тугутчаана» оҕо саадын үлэһиттэрэ!**

Бала5ан ыйын 27 күнэ - оскуолаҕа киириэн иннинээҕи саастаах оҕолору көрөр – истэр тэрилтэ үлэһиттэрин күнэ. Сырдык санаа, дириҥ билии иитиллэр биһигэр, күннэтэ тиэтэйэр уһуйаан дьиэтигэр үөрэр – көтөр тэбэнэттээх харахтаах, чоочугурас саҥалаах, чобуо дьоннуун алтыһар биир идэлээхтэрбитин идэлээх бырааһынньыккытынан итиитик – истиҥник эҕэрдэлиибит!

     Эһиги кэнчээри ыччаттарбытын, кырачааннарбытын иитэ – бэрийэ, билии – көрүү иҥэрэ, көрө – истэ сылдьар үтүө аналлаах үлэни толоро сылдьаҕыт. Оҕо төрөппүттэригэр, чугас дьонугар, төрөөбүт сиригэр – уотугар таптала уонна ытыктабыла, аҕа саастаах дьоҥҥо болҕомтолоох уонна ытыктабыллаах сыһыана, үлэҕэ суолта биэриитэ, үлэ бастакы үөрүйэхтэрин иҥэриитэ – бу барыта олус наадалаах уонна билигин ирдэниллэр хаачыстыбалар. Онуоха төрөппүттэри кытта эһиги бииргэ бастакы укулааты уурсааччынан буолаҕыт.

     Күндү коллегаларбытыгар түбүктээх уонна эппиэттээх үлэҕитигэр үрдүк ситиһиилэри. кэнчээри ыччаппыт кэрэмэһинэн кэскиллээх киэҥ суолланыҥ, аттыгар сылдьар доҕотторгут доҕуһуолунан дьоллоох буолуҥ диэн баҕа санаабытын этэбит!

Эһиэхэ ананар этэр тылбыт иһирэх махтала, истин иэйиитэ, у5араабат таптала!

Сарбынньахтааах саһахтардыын

Саймаарыччы хамсыы- хамсыы

Көмүһүнэн күлүмүрдүү

Көмүс күһүн тиийэн кэллэ.

Сэбирдэхтэр ытылланнар,

Сэбирдэхтэр ыһылланнар,

Сэбирдэхтэр көтөллөр

Талбаарыһа көтөллөр.

1. **Үҥкүү «Көмүс күһүн» - бэлэмнэнии бөлөх иитиллээччилэрин толоруутугар.**

Күһүҥҥү кэрэни

Күөйэ тутаммыт

Күндү дьоммутугар

Күндүлээн уунабыт.

Күннүктээн үөрүүгүт

Күөдьүйэ сырыттын,

Көмүстүүрэ күһүммүт

Күөдьүйэ сыдьаайдын!

1. **«Куобах» - истиҥ орто бөлөх иитиллээччилэрин толоруутугар.**
2. **“Чычып - чаап” – истиҥ бу толорууга.**

\

Оронтон ойон туран

Ороммун оҥорон,

Онон – манан аһаан

Ойдум оҕо саадыгар.

Олуһун үөрэ көрүстэ,

Ордорор оонньуурбун биэрдэ,

Оҕолуу мичээрдээх

Олус сөбүлүүр иитээччим.

1. **«Мин оҕо саадым» - истиҥ иитиллээччилэр хордарын толоруутугар.**

Детсадка оҕолор

Эйэлээхтик сылдьабыт,

Хаһан да охсуспаппыт,

Хаһан да ытаабаппыт

Детсадпыт үчүгэй

Детсадпыт эриэккэс.

**5. Хоһоон «Детсадка»** - истиҥ улахан бөлөх иитиллээччилэрин толоруутугар.

Кыра оҕо эрдэхтэн

Уһуйааҥҥа сылдьабыт,

Оҕо сааспыт үөрүүтүн

Биһи манна көрсөбүт.

Оҕо саас, оҕо саас биһигэ

Иккис дьиэбит барахсан,

Таптыыбыт, ахтабыт эйигин

Уйгулан уһуйаан уйата.

**6. “Детсадпын ахтабын” – улахан бөлөх иитиллээччилэрэ**

Эриэккэс детсаадка

Куннэтэ мустабыт

Ырыаны, ункууну

Угуhу билэбит,

Эйэҕэс майгыга

Иитиллэн тахсабыт.

7. Улахан бөлөх иитиллээччилэрин толоруутугар **«Аныгылыы тэтимнээх үҥкүү».**

Умнуллубат о5о саас

Уйатыгар оонньооммут,

Уран тылы са4аран

Улаатабыт түргэнник.

Үчүгэйгэ талаһан

Үүнэ – сайда тууруохпут,

Үгүс билии ыламмыт

Үтүө дьоннор буолуохпут.

**8. Хоһоон «Оскуола5а барыахпыт»** - истиҥ бэлэмнэнии бөлөх иитиллээччилэрин толоруутугар.

Оонньуур-күлэр оҕолордоох

Олус кэрэ оонньуурдардаах

Сылаас кэрэ сырдык дьиэлээх

Аламаҕай үлэһиттэрдээх

Бу биһиги – уһуйааммыт,

«Тугутчаана» детсадпыт!

**9. Бэлэмнэнии бөлөх иитиллээччилэрин толоруутугар «О5о уһуйаана»**

Сарсыарда аайы эрдэлээн

Үлэтигэр тиэтэйэр

Олус кыра, олус мааны

Дьоһун дьоннуун көрсүһээри.

Оччоҕуна долгуйан

Сүрэхтиин сылаанньыйан

Ити кимий – иитээччи,

Ити кимий – иккис ийэ.

1. Детсад үлэһиттэригэр **«Иитээччи»** ырыанан э5эрдэлэрин тиэрдэллэр улахан уонна бэлэмнэнии бөлөх иитиллээччилэрэ**.**

Үүнүү – сайдыы аартыга арыллан

Үүнэр ыччаты иитиигэ үлэҕит кэрэхсэнэ турдун!

Олоҕу кытта тэҥҥэ хардыылааҥ,

Саҥалыы көрүүлээх үөрүйэхтэри иҥэриҥ,

Истиҥ сыһыаҥҥытынан

Кырачааннар куттарын тутан,

Кэтэһиилээх дьон буолуҥ,

Сыллата уһуйааҥҥытыгар

Саҥа сүүрээннэри киллэрэн,

Оҕо – аймах ситиһиитинэн кынаттанан

Саргылааҕы салайсыҥ,

Кэскиллээх үлэҕит кэтирии турдун!

Манан кыракый эҕэрдэ концерпыт түмүктэнэр, болҕомтоҕут иһин баһыыбаларыҥ!

Сценарийы суруйда музыкальнай салайааччы

Черкашина А.Д.

**27.09.2020 с.**